中國最後一個太監

《中國最後一個太監》係張之亮執導嘅第一部電影，1988年上映。

改編自太監孫耀庭嘅一部半自傳體小說，影片以一個大時代嘅變革為背景描寫咗一個小人物卑賤凄苦嘅一生。劉來喜嘅坎坷遭遇反映咗近代好多國人嘅無知同悲哀，令觀眾無限感慨。

劇情
清末民亂兵變，劉來喜眼紅小德張返鄉下幾咁風光，就要阿爸阿媽幫佢淨身。無幾耐，清朝滅亡，劉來喜做唔成太監，俾人送去京城學戲。其後偶遇招弟，有意過正常嘅家庭生活，但身份揭露後未能如願。戲班班主同情劉來喜身世，設法安排佢入宮做中國最後一個太監。1924年，宣統帝被逐出紫禁城，劉來喜亦開始佢嘅漂泊生涯……

演員表
莫少聰-劉來喜/太監
溫碧霞-招弟/來喜嘅青梅竹馬
林正英-來喜阿爸/佃農
歸亞蕾-來喜阿媽
洪金寶-來喜/戲班班主
王小鳳-紅姐/青樓女子
田俊-軍閥
劉德華-招弟老公/革命黨人
午馬-丁公公/太監
文隽-公公/太監
張堅庭-歸鄉鄉民
陳友-日本使館人員
焦恩俊-軍閥副官

獎項提名
本片獲得咗第8屆香港電影金像獎多項提名
最佳導演提名：張之亮
最佳男主角提名：莫少聰
最佳男配角提名：午馬

Hong Kong Cinemagic上面《中國最後一個太監》嘅資料

1988年電影
港產片
粵語電影